ΠΕΡΙΕΧΟΜΕΝΑ
ΑΠΟΦΑΣΕΙΣ
Κήρυξη ως αναδασωτέας έκτασης δημοτικού
δάσους εμβαδού χιλίων εκατόν ογδόντα οκτώ
τετραγωνικών μέτρων και τριάντα έξι εκατοστών
(1.188,36 τ.μ.), και δημοσίου δάσους εμβαδού
διακοσίων ενενήντα ενός τετραγωνικών μέτρων
και σαράντα πέντε εκατοστών (291,45 τ.μ.), στη
θέση «Μεσογέφυρα» της Τοπικής Κοινότητας Αηδονοχωρίου του Δήμου Κόνιτσας, Π.Ε. Ιωαννίνων.
Κήρυξη δύο εκτάσεων ως αναδασωτέων εμβαδού 131,10 τ.μ. και 374,36 τ.μ. αντίστοιχα στη
θέση «Κανδυλιάρη Πέτρες» της Τοπικής Κοινότητας Μελισσοχωρίου, της Δημοτικής Ενότητας Μυ-
γδονίας, του Δήμου Ωραιοκάστρου, Περιφερειακής Ενότητας Θεσσαλονίκης.
Κήρυξη εκτάσεως ως αναδασωτέας, συνολικού
εμβαδού 3.031,12 τ.μ. στη θέση «Πλαγιά» Τ.Κ.
Βελημαχίου, ΔΕ Τριταίας, Δήμου Ερυμάνθου, ΠΕ.
Αχαΐας.
ΑΠΟΦΑΣΕΙΣ
Αριθμ. 52140
(1)
Κήρυξη ως αναδασωτέας έκτασης δημοτικού δάσους εμβαδού χιλίων εκατόν ογδόντα οκτώ τε-
τραγωνικών μέτρων και τριάντα έξι εκατοστών
(1.188,36 τ.μ.), και δημοσίου δάσους εμβαδού
διακοσίων ενενήντα ενός τετραγωνικών μέτρων
και σαράντα πέντε εκατοστών (291,45 τ.μ.), στη
θέση «Μεσογέφυρα» της Τοπικής Κοινότητας Αηδονοχωρίου του Δήμου Κόνιτσας, Π.Ε. Ιωαννίνων.
Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΗΠΕΙΡΟΥ ΔΥΤΙΚΗΣ ΜΑΚΕΔΟΝΙΑΣ
Έχοντας υπόψη:
1. Τις διατάξεις:
α) Του Ν. 3852/2010 ΦΕΚ 87 Α΄/7-6-2010 «Νέα Αρχιτεκτονική της Αυτοδιοίκησης και της Αποκεντρωμένης
Διοίκησης - Πρόγραμμα Καλλικράτης».
β) Του Π.δ. 141/2010 ΦΕΚ 234 Α΄/27-12-2010 «Οργανισμός της Αποκεντρωμένης Διοίκησης Ηπείρου-Δυτικής
Μακεδονίας».
γ) Του άρθρου 56 του Ν. 4257/2014 (ΦΕΚ 93/τ. Α΄)
«Επείγουσες ρυθμίσεις αρμοδιότητας Υπουργείου Εσωτερικών».
δ) Των άρθρων 24 παρ. 1 και 117 παρ. 3 του Συντάγματος της Ελλάδας.
ε) Του Ν. 998/1979 «Περί προστασίας δασών και δασικών εν γένει εκτάσεων της χώρας» και συγκεκριμένα
τις διατάξεις των άρθρων 37 και 38 παρ. 1 και 41 παρ. 1,
όπως ισχύει σήμερα.
2. Την με αριθμ. 4/06-02-2015 πράξη του Υπουργικού
Συμβουλίου «Περί αποδοχής παραιτήσεων των Γενικών
Γραμματέων των Αποκεντρωμένων Διοικήσεων της Χώρας».
3. Τις υπ' αριθ. 160417/1180/8-7-1980 και 182447/
3049/24-09-1980 διαταγές του Υπουργείου Γεωργίας.
4. Την αριθμ. 37702/18-3-2016 εισήγηση Δασαρχείου
Κόνιτσας για κήρυξη έκτασης ως αναδασωτέας.
5. Την υπ’ αριθ. 50058/11-4-2016 αναφορά της Δ/νσης
Δασών Ιωαννίνων, με την οποία προτείνεται η κήρυξη,
ως αναδασωτέας, της αναφερομένης στο θέμα έκτασης.
6. Την σύμφωνη γνώμη της Δ/νσης Συντονισμού και
Επιθεώρησης Δασών, αποφασίζουμε:
Κηρύσσουμε ως αναδασωτέα, με σκοπό να επανέλθει
στην πρότερα της κατάσταση με φυσική ή τεχνητή αναδάσωση, την έκταση δημοτικού δάσους εμβαδού χιλίων
εκατόν ογδόντα οκτώ τετραγωνικών μέτρων και τριάντα
έξι εκατοστών (1.188,36 τ.μ.), και δημοσίου δάσους εμβαδού διακοσίων ενενήντα ενός τετραγωνικών μέτρων
και σαράντα πέντε εκατοστών (291,45 τ.μ.), στη θέση
«Μεσογέφυρα» της Τοπικής Κοινότητας Αηδονοχωρίου
του Δήμου Κόνιτσας, Π. Ε Ιωαννίνων η οποία εκχερσώθηκε παράνομα. Η έκταση απεικονίζεται στο συνημμέ-
νο τοπογραφικό διάγραμμα, του Δασολόγου Γεωργίου
Καράτζιου, υπαλλήλου του Δασαρχείου Κόνιτσας, με
κλίμακα 1:100 το οποίο αποτελεί αναπόσπαστο μέρος
της παρούσας απόφασης με στοιχεία και όρια ως εξής:
1. Έκταση Ε1 εμβαδού ( 220,68 τ.μ ) δημοτικού δάσους
Τ.Κ Αηδονοχωρίου με στοιχεία 1, 2, 3, 4, 1 και όρια:
Βόρεια: Μη Δασική έκταση.
Νότια: Δημοτικό Δάσος.
Ανατολικά: Μη Δασική έκταση.
Δυτικά: Μη Δασική έκταση.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
24 Μαΐου 2016
ΤΕΥΧΟΣ  ΤΕΤΑΡΤΟ
Αρ. Φύλλου 139
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 139/24.05.2016
2. Έκταση Ε2 εμβαδού (967,68 τ.μ) δημοτικού δάσους
Τ.Κ. Αηδονοχωρίου με στοιχεία 5, 6, 7, 8, 9, 10, 5 και όρια:
Βόρεια: Μη Δασική έκταση.
Νότια: Μη Δασική έκταση.
Ανατολικά: Δημόσιο και Δημοτικό Δάσος.
Δυτικά: Μη Δασική έκταση.
3. Έκταση Ε3 εμβαδού (291,45 τ.μ.) δημοσίου δάσους
Τ.Κ. Αηδονοχωρίου με στοιχεία 8, 9, 11, 8 και όρια:
Βόρεια: Με εκχερσωμένη έκταση.
Νότια: Μη δημόσιο δάσος.
Ανατολικά: Δημόσιο Δάσος.
Δυτικά: Μη Δασική έκταση.
Η ανωτέρω έκταση που παράνομα αποψιλώθηκε, εμπίπτει στην κατηγορία των εκτάσεων της παρ. 1 του άρθρου
3 και στην παρ. 1γ, 2γ, 2β του άρθρου 4 του Ν. 998/1979
«Περί προστασίας δασών και δασικών εν γένει εκτάσεων
της χώρας», όπως αυτός τροποποιήθηκε και ισχύει σήμερα.
Με την απόφαση αυτή δεν προκαλείται δαπάνη σε
βάρος του κρατικού προϋπολογισμού.
Η απόφαση αυτή να δημοσιευθεί στην Εφημερίδα της
Κυβερνήσεως.
Ιωάννινα, 14 Απριλίου 2016
Ο Ασκών καθήκοντα Γενικού Γραμματέα
Αποκεντρωμένης Διοίκησης
ΒΑΣΙΛΕΙΟΣ ΜΙΧΕΛΑΚΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 139/24.05.2016
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 139/24.05.2016
Αριθμ. 28355
(2)
Κήρυξη δύο εκτάσεων ως αναδασωτέων εμβαδού 131,10 τ.μ. και 374,36 τ.μ. αντίστοιχα στη
θέση «Κανδυλιάρη Πέτρες» της Τοπικής Κοινότητας Μελισσοχωρίου, της Δημοτικής Ενότητας
Μυγδονίας, του Δήμου Ωραιοκάστρου, Περιφερειακής Ενότητας Θεσσαλονίκης.
Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΜΑΚΕΔΟΝΙΑΣ ΘΡΑΚΗΣ
Έχοντας υπόψη:
α) Το «Σύνταγμα της Ελλάδας» άρθ. 117 παρ. 3
(ΦΕΚ 120 Α΄/27-6-2008).
β) Το Ν. 998/1979 «Περί προστασίας των δασών και
δασικών εκτάσεων εν γένει της χώρας» (ΦΕΚ 289 Α΄/
29-12-1979) και ειδικότερα το άρθρο 41 και το άρθρο
38 παρ. 1 όπως αντικαταστάθηκε με το άρθρο 35 παρ. 1
του Ν. 4280/2014 (ΦΕΚ 159/Α΄/8-8-2014).
γ) Το Ν. 998/1979 άρθρο 70 παρ. 3, όπως προστέθηκε
με την παρ. 2 του άρθρου 12 του Ν. 2040/1992 «Ρύθμιση
θεμάτων αρμοδιότητας Υπουργείου Γεωργίας και νομικών
προσώπων εποπτείας και άλλες διατάξεις» (ΦΕΚ 70 Α΄/
23-4-1992) και αντικαταστάθηκε με την παρ. 15 του άρθρου 1 του Ν. 3208/2003 «Προστασία των δασικών οικο-
συστημάτων, κατάρτιση δασολογίου, ρύθμιση εμπραγμάτων δικαιωμάτων επί δασών και δασικών εν γένει
εκτάσεων και άλλες διατάξεις» (ΦΕΚ 303 Α΄/24-12-2003).
δ) Τις με Α.Π. 160417/1180/8-7-1980, Α.Π. 182447/3049/
1980 και Α.Π. 154659/24-5-1982 διαταγές του Υπουργείου Γεωργίας.
ε) Το Ν. 3852/2010 «Νέα αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (ΦΕΚ 87Α΄/7-6-2010).
στ) Το Π.δ. 142/27-12-2010 «Οργανισμός Αποκεντρωμένης Διοίκησης Μακεδονίας Θράκης» (ΦΕΚ 235 Α΄/
27-12-2010).
ζ) Το Ν. 4061/2012 «Διαχείριση και προστασία ακινήτων Υπουργείου Αγροτικής Ανάπτυξης και Τροφίμων -
Ρύθμιση εμπραγμάτων δικαιωμάτων και λοιπές διατάξεις» (ΦΕΚ 66Α΄/22-3-2012).
η) Το Ν. 3861/2010 «Ενίσχυση της διαφάνειας με την
υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο
διαδίκτυο «Πρόγραμμα Διαύγεια» και άλλες διατάξεις
(ΦΕΚ 112 Α΄/13-7-2010).
θ) Την με Α.Π. 99386/6-11-2014 απόφαση «Ανάθεση
άσκησης αρμοδιοτήτων σε οργανικές μονάδες της Αποκεντρωμένης Διοίκησης Μακεδονίας Θράκης και παροχή
εξουσιοδότησης υπογραφής πράξεων και εγγράφων “Με
εντολή Γενικού Γραμματέα” στους προϊσταμένους των
οργανικών μονάδων της Αποκεντρωμένης Διοίκησης
Μακεδονίας Θράκης» (ΦΕΚ 3105 Β΄/18-11-2014).
ι) Το με Α.Π. 68376/12-9-2013 έγγραφο της ΑΔΜΘ/
Γενική Διεύθυνση Δασών και Αγροτικών Υποθέσεων με
το οποίο ορίζεται η διαδικασία έκδοσης Απόφασης κήρυξης αναδασωτέων εκτάσεων.
κ) Το άρθρο 56 του Ν. 4257/2014 (ΦΕΚ 93/Α').
(λ) Η υπ' αριθ. 4/6-2-2015 Πράξη Υπουργικού Συμβουλίου (ΦΕΚ 24/Α΄).
μ) Το γεγονός ότι οι εκτάσεις που αναφέρονται στο
θέμα, στο παρελθόν και τουλάχιστον από το έτος 1993,
καλύπτονταν από πυκνή θαμνώδη δασική βλάστηση την
οποία απώλεσαν λόγω παράνομης επέμβασης.
ν) Το με Α.Π. 27746/19-4-2016 έγγραφο του Δασαρχείου Θεσσαλονίκης στο οποίο προτείνεται η κήρυξη των
εκτάσεων, που αναφέρονται στο θέμα, ως αναδασωτέες,
αποφασίζουμε:
Κηρύσσουμε ως αναδασωτέες δύο εκτάσεις Δ2 και
Δ3, εκατόν τριάντα ένα τετραγωνικών μέτρων και δέκα
τετραγωνικών εκατοστών (131,10 τ.μ.) και τριακοσίων
εβδομήντα τεσσάρων τετραγωνικών μέτρων και τριάντα έξι τετραγωνικών εκατοστών (374,36) αντίστοιχα,
στη θέση «Κανδυλιάρη Πέτρες» της Τοπικής Κοινότητας
Μελισσοχωρίου, της Δημοτικής Ενότητας Μυγδονίας,
του Δήμου Ωραιοκάστρου, της Περιφερειακής Ενότητας
Θεσσαλονίκης, με σκοπό την προστασία, την αναδημιουργία της βλάστησης με φυσική ή τεχνητή αναδάσωση
και τη διατήρηση του χαρακτήρα τους ως δασικών εκτάσεων, ώστε να αποκλεισθεί η διάθεση των προαναφερ-
θεισών εκτάσεων, που καταστράφηκαν από παράνομη
επέμβαση, για άλλο σκοπό.
Η έκταση Δ2 εμβαδού 131,10 τ.μ., που προσδιορίζεται
με στοιχεία (31, 32, 33, 34, Α31, Α32, Α33, 31) και η έκταση
Δ3 εμβαδού 374,36 τ.μ. που προσδιορίζεται με στοιχεία
(27, 28, 29, 30, Α36, Α37, Α38, 27) συνορεύουν ως εξής:
Η έκταση Δ2
Βόρεια: με δασική και αναδασωτέα έκταση και με μη
δασική έκταση
Νότια: με δασική και αναδασωτέα έκταση
Ανατολικά: με μη δασική έκταση
Δυτικά: με δασική και αναδασωτέα έκταση
Η έκταση Δ3
Βόρεια: με μη δασική έκταση
Νότια: με δασική και αναδασωτέα έκταση
Ανατολικά: με μη δασική έκταση
Δυτικά: με μη δασική έκταση
Οι παραπάνω εκτάσεις αποτυπώνονται στο συνημμένο
τοπογραφικό διάγραμμα, που αποτελεί αναπόσπαστο
μέρος της απόφασης αυτής.
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 10 Μαΐου 2016
Ο Ασκών καθήκοντα Γενικού Γραμματέα
Αποκεντρωμένης Διοίκησης
ΝΙΚΗΤΑΣ ΦΡΑΓΚΙΣΚΑΚΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 139/24.05.2016
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 139/24.05.2016
Αριθμ. 60063/1394
(3)
Κήρυξη εκτάσεως ως αναδασωτέας, συνολικού
εμβαδού 3.031,12 τ.μ. στη θέση «Πλαγιά» Τ.Κ. Βελημαχίου, ΔΕ Τριταίας, Δήμου Ερυμάνθου, ΠΕ.
Αχαΐας.
Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ
Έχοντας υπόψη:
1. Τις διατάξεις των άρθρων 24 παρ. 1 και 117 παρ. 3
του Συντάγματος της Ελλάδας.
2. Τις διατάξεις του Ν. 3200/1955 «Περί διοικητικής
αποκέντρωσης όπως αυτές τροποποιήθηκαν μεταγενέστερα».
3. Τις διατάξεις του Ν. 3852/2010 «Νέα Αρχιτεκτονική
της Αυτοδιοίκησης και της Αποκεντρωμένης Διοίκησης Πρόγραμμα Καλλικράτης».
4. Τις διατάξεις του Π.δ. 139/2010 «Οργανισμός της
Αποκεντρωμένης Διοίκησης Πελοποννήσου, Δυτικής
Ελλάδας και Ιονίου».
5. Τις διατάξεις του άρθρου 56 του Ν.  4257/2014
(ΦΕΚ Α΄ 93), την πράξη 4 του Υπουργικού Συμβουλίου
της 06-02-2015 (ΦΕΚ Α΄ 24) και την αριθμ. 5751/11.2.2015
Διαταγή του Υπουργείου Εσωτερικών και Διοικητικής
Ανασυγκρότησης περί άσκησης καθηκόντων του Αρχαιότερου Γενικού Διευθυντή Αποκεντρωμένων Διοικήσεων
όταν η θέση του Γενικού Γραμματέα είναι κενή.
6. Τις διατάξεις των άρθρων 37, 38 παρ. 1, 41 παρ. 1 και
3 του Ν. 998/1979 «Περί προστασίας δασών και δασικών
εν γένει εκτάσεων», όπως αντικαταστάθηκαν από τις διατάξεις της παρ. 1 του άρθρου 35 του Ν. 4280/2014 και
όπως τροποποιήθηκαν και προστέθηκαν (παρ. 4 άρθρο
52 του Ν. 4280/2014) με τις διατάξεις του άρθρου 32 του
Ν. 4342/2015 (ΦΕΚ 143/τ. Α΄/2015).
7. Τις διατάξεις του άρθρου 120 του Ν. 1892/1990 «Για
τον εκσυγχρονισμό και την ανάπτυξη και άλλες διατάξεις».
8. Τις υπ' αριθ. 160417/1180/08-07-1980 και 182447/
3049/24-09-1980 διαταγές του Υπουργείου Γεωργίας.
9. Την υπ' αριθ. 30471/2352/02-03-2016 αναφορά του
Δασαρχείου Πατρών με την οποία προτείνεται η κήρυξη
ως αναδασωτέας της αναφερόμενης στο θέμα έκτασης.
10. Τη σύμφωνη γνώμη της Δ/νσης Δασών Αχαΐας,
αποφασίζουμε:
Κηρύσσουμε ως αναδασωτέα, με σκοπό την αποκατάσταση με φυσική αναγέννηση ή τεχνητή αναδάσωση
της δασικής βλάστησης που καταστράφηκε δια εκχερσώσεως και καλλιέργειας με δημητριακά, έκταση Δημό-
σιου Δάσους αείφυλλων πλατύφυλλων (πουρνάρια κ.λπ.)
συνολικού εμβαδού 3.031,12 τ.μ. στη θέση «Πλαγιά» Τ.Κ.
Βελημαχίου, ΔΕ Τριταίας, Δήμου Ερυμάνθου, Π.Ε. Αχαΐας,
η οποία αποτελείται από τα τμήματα 1γ=1.231,89 τ.μ. και
1δ=1.799,23 τ.μ. όπως αυτά φαίνονται και περιγράφονται στο συνημμένο τοπογραφικό διάγραμμα κλίμακας
1:1000 το οποίο συνοδεύει την παρούσα και έχουν όρια:
Τμήμα 1γ
Τμήμα 1δ
Βόρεια: Με δημόσιο
δάσος
Με μη δασική έκταση
Νότια: Με μη δασική
έκταση και δρόμο
Με μη δασική έκταση
Ανατολικά: Με δημόσιο
δάσος
Με μη δασική έκταση
Δυτικά: Με δημόσιο
δάσος
Με μη δασική έκταση και
δρόμο
Επιτρέπεται υποβολή κατ' αυτής αίτησης ακύρωσης
στο οικείο Διοικητικό Εφετείο (άρθρο 47 Ν. 3900/2010
ΦΕΚ/213/τ. Α΄) μέσα σε προθεσμία (60) ημερών που αρχίζει από την επομένη της δημοσίευσης ή κοινοποίησής
της (άρθρο 46 Π.δ. 18/89 - ΦΕΚ/8/Α΄).
Από τις διατάξεις της απόφασης αυτής δεν προκαλείται
δαπάνη σε βάρος του Κρατικού Προϋπολογισμού.
Η απόφαση αυτή να δημοσιευθεί στην Εφημερίδα της
Κυβερνήσεως.
Πάτρα, 27 Απριλίου 2016
Ο Ασκών καθήκοντα Γενικού Γραμματέα
Αποκεντρωμένης Διοίκησης
ΔΙΟΝΥΣΙΟΣ ΠΑΝΑΓΙΩΤΟΠΟΥΛΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 139/24.05.2016
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 139/24.05.2016
Την ευθύνη για την εκτύπωση, διαχείριση και κυκλοφορία των φύλλων της Εφημερίδας της
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Tυπογραφείο το
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικητικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των
εκτυπωτικών αναγκών του Δημοσίου. (Ν. 3469/2006, Α΄ 131).
ùõìöê÷îê÷ õôù õçöêûêî øô êíòîïô øùõôéöçúêîô
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
Η ηλεκτρονική μορφή των ΦΕΚ καθώς και διάφορες πληροφορίες που σχετίζονται με
αυτά, διατίθενται δωρεάν από την ιστοσελίδα www.et.gr. Για τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η δυνατότητα δωρεάν απο-
στολής με ηλεκτρονικό ταχυδρομείο, μετά από αίτηση που υποβάλλεται ηλεκτρονικά με τη
συμπλήρωση ειδικής φόρμας.
Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα
ΚΕΠ, ενώ για ετήσια συνδρομή από το τμήμα Συνδρομητών. Tο κόστος για ασπρόμαυρο ΦΕΚ
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή
μέρος αυτού.
Τρόπος αποστολής κειμένων προς δημοσίευση
-  Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς
του δημόσιου τομέα, αποστέλλονται στην διεύθυνση webmaster.et@et.gr με  χρήση
προηγμένης ψηφιακής υπογραφής και χρονοσήμανσης.
-  Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική διεύθυνση dds@et.gr με τη χρήση απλού ηλεκτρονικού ταχυδρομείου.
-  Κατ’ εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογραφή, μπορούν να αποστέλλουν ταχυδρομικά ή να καταθέτουν  με εκπρόσωπό τους κείμε-
να προς δημοσίευση αποτυπωμένα σε χαρτί, στο Τμήμα Παραλαβής Δημοσιευτέας Ύλης.
Πληροφορίες σχετικά με την αποστολή/κατάθεση εγγράφων προς δημοσίευση, την
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε στην ιστοσελίδα. Επίσης στην ιστοσελίδα μπορείτε να αναζητήσετε πληροφορίες
σχετικά με την πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύματος (ΚΑΔ). Τον ΚΑΔ εκδίδει το Εθνικό Tυπογραφείο για όλα τα κείμενα που
πληρούν τις προϋποθέσεις δημοσίευσης.
2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του
Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους
αλληλογραφίας, κ.ά. Επίσης σχεδιάζει και κατασκευάζει σφραγίδες.
Eõîïôîòòîç ñê øô êíòîïô øùõôéöçúêîô
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ
Πωλήσεων: (Ισόγειο, τηλ. 210 5279178 - 180)
Συνδρομητών: (Ημιόροφος, τηλ. 210 5279136)
Πληροφοριών: (Ισόγειο, Γρ. 3 και τηλεφ. κέντρο 210 5279000)
Παραλαβής Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστοσελίδα: www.et.gr
Πληροφορίες σχετικά με την λειτουργία
της ιστοσελίδας:  helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr

[Source: 20160400139.pdf | Tokens: 14508]